Diari Oficial de la Generalitat Valenciana


Sumari del DOGV 4638, del 26-11-2003 (2003/12361)

RESOLUCIÓ de 23 d'octubre de 2003, del conseller d'Infraestructures i Transport, per la qual s'accepta la renúncia a tres beques en matèria d'informàtica i telecomunicacions, per a la realització de pràctiques professionals en la Direcció General de Telecomunicacions i Investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12638


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 23 d'octubre de 2003, del conseller d'Infraestructures i Transport, per la qual s'accepta la renúncia a tres beques en matèria d'informàtica i telecomunicacions, per a la realització de pràctiques professionals en la Direcció General de Telecomunicacions i Investigació. [2003/M12471]
  
Fets
  
1. Per Orde d'11 d'abril de 2002 (DOGV núm. 4.236, del 25), de la Conselleria d'Innovació i Competitivitat, es van convocar 13 beques per a la realització de pràctiques professionals en matèria d'informàtica i telecomunicacions, una beca en matèria de documentació, una beca en matèria de qualitat i dos en matèria jurídica, en la Direcció General de Telecomunicacions i Modernització de la mencionada conselleria.
  
2. Per mitjà de Resolució de 21 de juny de 2002 (DOGV núm. 4.282, de l'1 de juliol), del conseller d'Innovació i Competitivitat, es van adjudicar les beques convocades per l'Orde d'11 d'abril de 2002, i consta per a cada tipus de beca la relació corresponent d'adjudicataris i la borsa de reserva annexa.
  
3. Per mitjà de Resolució de 30 de desembre de 2002, del sotssecretari de l'Oficina de Ciència i Tecnologia, de la Presidència de la Generalitat, es van prorrogar les beques pels mesos que restaven fins a completar l'any de gaudi d'estes.
  
4. Que Nuria Carrillo de Albornoz, Asunción García-Menacho Rovira i Eva Lleonart Martín figuraven com a adjudicatàries cada una d'elles respectivament d'una beca en matèria d'informàtica i telecomunicacions.
  
5. Els beneficiaris transcrits en el paràgraf anterior van presentar renúncia formal per mitjà d'escrit de 30 de juny de 2003, amb efectes de la renúncia des del dia 1 de juliol de 2003.
  
6. Que no es procedix a cobrir estes vacants, de conformitat amb el que preceptua l'Orde de convocatòria d'11 d'abril de la Conselleria d'Innovació i Competitivitat.
  
Fonaments jurídics
  
1. L'article 6 de l'Orde d'11 d'abril de 2002, de la Conselleria d'Innovació i Competitivitat, es referix a «la Conselleria d'Innovació i Competitivitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes.»
  
2. L'article 6.8 de l'Orde d'11 d'abril de 2002, de la Conselleria d'Innovació i Competitivitat, indica que «la condició d'integrant de la borsa de reserva de becaris no generarà en cap moment cap relació laboral amb la Generalitat Valenciana, ni compromís d'accedir en qualsevol moment a la condició de becari.»
  
3. Els articles 26 i 27 del Decret 81/2003, de 27 de juny, del Consell de la Generalitat Valenciana, pel qual s'establix l'estructura orgànica de la conselleries de l'administració de la Generalitat Valenciana (DOGV núm. 4.533, del 30.06.2003).
  
4. Els articles 24, 25, 26 i 27 del Decret 114/2003, d'11 de juliol, pel qual s'aprova el Reglament Orgànic i Funcional de la Conselleria d'Infraestructures i Transport (DOGV núm. 4.543, del 14.07.2003).
  
5. S'han observat totes les exigències del Decret 108/1992, de 6 de juliol (DOGV núm. 1.827, del 16.07.2003) i la resta de normativa de pertinent aplicació.
  
Resolc:
  
Primer
  
Acceptar les renúncies de Nuria Carrillo de Albornoz, Asunción García-Menacho Rovira i d'Eva Lleonart Martín, adjudicatàries cada una d'elles respectivament d'una beca d'informàtica i telecomunicacions d'acord amb la Resolució de 21 de juny de 2002 (DOGV núm. 4.282, de l'1 de juliol), del conseller d'Innovació i Competitivitat, d'adjudicació de beques.
  
Segon
  
Desafectar crèdit per un import de 203,57 euros (dos-cents tres euros amb cinquanta-set cèntims) per cada una de la tres renúncies acceptades, la qual cosa suposa una desafectació total de 610,71 euros (sis-cents deu euros amb setanta-un cèntims), de l'aplicació pressupostària 45.25.455.48.5, línia de subvenció T4009, corresponent al que s'ha previst per al pagament des de l'1 de juliol de 2003 fins al 7 de juliol de 2003, a Nuria Carrillo de Albornoz, a Asunción García-Menacho Rovira i a Eva Lleonart Martín que han renunciat a les beques, i que es realitze l'anul·lació de l'autorització i la disposició de crèdit en els termes referits.
  
Tercer
  
Procedir a deixar vacants les beques indicades en matèria d'informàtica i telecomunicacions.
  
Expressió de recursos
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de la present resolució, de conformitat amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.